དེ་ཡང་ཟླ་༩པའི་ཚེས་༦ཉིན་རྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་སྤེལ་བར་གཞིགས་ན།ཉེ་ཆར་ཨ་རིའི་གསར་ཤོག་ཆེ་གྲས་ནིའུ་ཡོག་དུས་བབ་སྟེང།མིང་འདོན་བྱེད་འདོད་མེད་པའི་ཨ་རིའི་ཕོ་བྲང་དཀར་པོའི་མཐོ་རིམ་ལས་བྱེད་ཅིག་གིས་རྩོམ་ཡིག་ཅིག་སྤེལ་འདུག་པ་དང་།དེའི་ནང་སྲིད་འཛིན་ཊོམ་གྱི་ངན་སྤྱོད་དང་མཇུག་འབྲས་ལ་བསམ་ཤེས་མེད་པའི་བྱེད་ལས་ཀྱིས་འགན་ཁྲི་དང་གོ་རྟོགས་མེད་པའི་ཐག་གཅོད་མང་པོ་བྱས་ཡོད་པ།འཛིན་སྐྱོང་ནང་མཐོ་རིམ་དཔོན་རིགས་ཁག་ཅིག་གིས།ཊོམ་གྱི་བྱེད་སྟངས་དེས་ཨ་རིར་གནོད་འཚེ་མི་ཡོང་ཆེད་སྟངས་འཛིན་གང་ཡོང་བྱེད་ཀྱི་ཡོད་པ་དང་།ཁག་ཅིག་གིས་ཨ་རིའི་རྩ་ཁྲིམས་དོན་ཚན་༢༥ལག་བསྟར་གྱིས་སྲིད་འཛིན་ཊོམ་གནས་དབྱུང་གཏོང་རྒྱུའི་གླེང་སློང་ཡང་བྱས་སྐོར་དང་།རྗེས་སུ་དེ་ལྟར་བྱས་ཚེ་ཟིང་ཆ་ཆེན་པོ་ལངས་རྒྱུ་ཡིན་པས་ལག་བསྟར་བྱས་མེད་པས།སྲིད་འཛིན་ཊོམ་གྱི་འཛིན་སྐྱོང་དེ་མཇུག་མ་བསྒྲིལ་བར།ཕོ་བྲང་དཀར་པོའི་ལས་དོན་དེ་ཁ་ཕྱོགས་བཟང་བར་འཁྲིད་གང་ཐུབ་བྱ་རྒྱུ་ཡིན་སྐོར་བརྗོད་ཡོད་འདུགདེ་ཡང་ཨ་རིའི་རྩ་ཁྲིམས་ལྟར་སྲིད་འཛིན་གཞོན་པ་དང་བློན་ཆེན་མང་མོས་བྱུང་ཚེ།སྲིད་འཛིན་གནས་དབྱུང་གཏོང་བའི་དབང་ཚད་ཡོད་པ་རེད་འདུག